Nəsimi (film, 1971)

Məzmun 
Tarixi-inqilabi film XIV əsr görkəmli Azərbaycan şairi İmadəddin Nəsiminin həyat və yaradıcılığına həsr olunmuşdur.

Qədim Şirvan torpağı-gözəl Şamaxı, şair Nəsiminin vətəni. Onun həyatı haqqında məlumatımız çox azdır. Lakin şairin şeirləri qalmışdır. Bizdən bir çox əsrlər əvvəl yaşamış şairin ürəyindəkiləri necə dərk etməli? O uzaq epoxanı necə bərpa etməli, onu bizim müasirlərimizə necə yaxınlaşdırmalı?

Nəsimi hürufiliyin banisi Nəiminin görüşlərini qəbul edərək, hürufilik fikirlərini yaydığı üçün dəfələrlə zindana salınmışdır. O, ömrünün son illərini Hələbdə yaşamış, orada həbs olunmuş, "kafir", "dinsiz" elan edilərək, Misir sultanının əmri və ruhanilərin fitvası ilə edam edilmişdir.

Filmdə insanı həyəcana gətirən bir çox kadrlar Nəsiminin vətəni Şamaxı şəhərində lentə alınmışdır.

Şairin zəngin yaradıcılığı və fəlsəfi baxışları barədə danışmaq üçün sənədli material kifayət qədər olmadığından filmdə bədii kino fəndlərindən də yeri gəldikcə istifadə olunmuşdur.

 Filmin heyəti 

 Film üzərində işləyənlər 

 Ssenari müəllifi: İsa Hüseynov
 Quruluşçu rejissor: Həsən Seyidbəyli
 Quruluşçu operator: Rasim İsmayılov
 Quruluşçu rəssam: Məmməd Hüseynov, Mais Ağabəyov
 Bəstəkar: Tofiq Quliyev
 Səs operatoru: Akif Nuriyev
 Rejissor: Əşrəf Mamayev, Akif Rüstəmov
 Qrim rəssamı: V.Bereznyakov
 Geyim rəssamı: Elçin
 Montaj edən: Tamara Nərimanbəyova
 Rejissor assistenti: Adil İsmayılov, Səməd Lazımov, X.Cəfərov, X.Şirinov, Gülbəniz Əzimzadə
 Montaj üzrə assistent : Esmira İsmayılova
 Operator assistenti: Yuri Varnovski, V.Tibirov, F.Sekandçed, V.Romanov
 Rəssam assistenti: Tamilla Dağıstanlı
 Quraşdırılmış səhnələrin operatoru: Həmzə Əhmədoğlu
 Quraşdırılmış səhnələrin rəssamı: Mirzə Rəfiyev
 Redaktor: İntiqam Qasımzadə, Nataliya Şneyer
 Məsləhətçi: Əli Fəhmi (leksika üzrə), M.Quluzadə (Nəsiminin yaradıcılığı üzrə), Z.Quluzadə (fəlsəfə üzrə), T.Musəvi (tarix üzrə), R.Əfəndiyev (etnoqrafiya üzrə)
 Musiqilərin ifası: SSRİ Kinematoqrafiya Komitəsinin Orkestri
 Dirijor: D.Ştilman
 Filmin direktoru: Daniil Yevdayev, Bəşir Quliyev

 Mənbə 
 Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13.
 Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 235–258; 377.

 İstinadlar 

 Həmçinin bax 

Kateqoriya:1971-ci ilin Azərbaycan filmləri
Kateqoriya:Bioqrafik filmlər
Kateqoriya:Qısametrajlı sənədli filmlər
Kateqoriya:İmadəddin Nəsimi haqqında filmlər